**D I S P O Z I Ț I A Nr. 887**

**din 26 noiembrie 2020**

**privind numirea domnului** **Sângeorzan Rareș-Ovidiu în funcția de manager interimar la** **Filarmonica de Stat Transilvania, începând cu data de 27.11.2020**

Președintele Consiliului Județean Cluj,

Analizând referatul nr. **40651/26.11.2020** al Direcției Generale Buget-Finanțe, Resurse Umane, prin care s-a propus aprobareanumirii domnului **Sângeorzan Rareș-Ovidiu** în funcția de manager interimar la Filarmonica de Stat Transilvania, începând cu data de **27.11.2020**;

Luând în considerare prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 33 din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ cu modificările şi completările ulterioare,

**D I S P U N E :**

**Art. 1. (1)** Cu data de **27.11.2020** domnul **Sângeorzan Rareș-Ovidiu** se numește în funcția de **manager interimar** la Filarmonica de Stat Transilvania, până la ocuparea prin concurs a funcției de manager.

**(2)** Predarea-preluarea gestiunii aferente funcţiei de manager al Filarmonica de Stat Transilvania se va face pe bază de protocol de predare primire.

**(3**) Managerul interimar va fi remunerat la nivelul prevăzut pentru manager.

**Art. 2.** Raporturile de muncă ale domnului **Sângeorzan Rareș-Ovidiu** cu „Filarmonica de Stat Transilvania” Cluj-Napoca se suspendă pe întreaga perioadă de exercitare a mandatului de interimar.

**Art. 3. (1)** Consiliul Judeţean Cluj**,** reprezentat prindomnulAlin TIȘE - preşedinte al Consiliului Judeţean Cluj**,** va încheia un contract de management pentru perioada asigurării interimatului, în care se vor prevedea expres atribuțiile și limitele de competență.

**(2)** Conducerea interimară se asigură până la data începerii executării noului contract de management, dar nu mai mult de 120 de zile calendaristice.

**Art. 4.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane și Filarmonica de Stat Transilvania.

**Art. 5.** Prezenta dispoziție se comunică, prin intermediul Secretarului General al Județului, în termenul prevăzut de lege, domnului Sângeorzan Rareș-Ovidiu, Filarmonicii de Stat Transilvania, Direcției Generale Buget-Finanțe, Resurse Umane, precum şi Prefectului Județului Cluj.

**P R E Ş E D I N T E , CONTRASEMNEAZĂ:**

**SECRETAR GENERAL AL JUDEȚULUI Alin TIŞE Simona GACI**